Kampaania tingimused
Itella Estonia OÜ korraldab kampaania „Smartpost Itella hoolega hoitud“ (edaspidi nimetatud Kampaania) ja loosib välja terve hulga auhindu: mikrofiibrist saunalinad, joogitermosed ja soojad torusallid.
Kampaania tingimused:
- Kampaaniat korraldab ja viib läbi Itella Estonia OÜ (edaspidi Smartpost Itella ja/või kampaania Korraldaja), Loomäe tee 13, Lehmja küla, Rae vald, 75306 Harjumaa.
- Kampaania läbiviimise kord on kehtestatud kampaania Korraldaja poolt käesolevates tingimustes. Kõik kampaania Korraldaja otsused kampaania läbiviimisel on lõplikud ning kõigile kampaanias osalejatele kohustuslikud.
- Kampaania toimub perioodil 11.02.2021 kuni 26.02.2021 (k.a) (edaspidi Kampaania periood).
- Kampaanias ei või osaleda Smartpost Itella töötajad ega nende pereliikmed.
- Kampaanias osalejate vahel loositakse välja iga päev 3 auhinda.
- Kampaanias saab osaleda kolmes meediakanalis: Facebook, Juss Haasma Instagram´i leht ja Postimees.ee.
- Loosimisi viiakse läbi igapäevaselt terve Kampaania perioodi jooksul.
- Üks mängija võib võita kampaaniaperioodi jooksul rohkem kui ühe korra.
- Auhinda ei vahetata ümber rahaks ega asendata mõne muu esemega.
- Auhinna võitjaga võetakse ühendust kasutades tema poolt antud kontaktandmeid.
- Kampaania korraldaja võtab võitjaga ühendust ning saadab auhinna võitjale Smartposti pakiautomaati. Auhinna üleandmine toimub võitja ja kampaania Korraldaja vahel eelnevalt kokkulepitud Smartposti pakiautomaadi vahendusel.
- Smartpost Itella ei vastuta kolmandate osapoolte poolt edastatud info eest auhindade kohta.
- Kampaania korraldaja ei vastuta kampaania võitjale üle antud auhinna kasutamisest tekkinud kahjude eest. Samuti ei vastuta kampaania korraldaja kampaania võitjale üle antud auhinna kasutamisest kolmandatele isikutele tekitatud kahju eest.
- Kampaania korraldajal on õigus kampaania ühepoolselt lõpetada juhul kui ilmnevad kampaaniareeglite olulised rikkumised või kuritarvitamised. Samuti on kampaania korraldajal õigus kampaania ühepoolselt lõpetada vääramatu jõu tõttu. Kampaania korraldaja teavitab sellest kampaania korraldaja veebilehel www.smartpost.ee.
- Kampaanias osalemisega loetakse, et kampaanias osaleja nõustub enda isikuandmete töötlemisega kampaania raames. Isikuandmete töötlemisel lähtub kampaania korraldaja Eesti Vabariigi õigusaktides sätestatust.
- Kõigis käesolevates tingimustes mittereguleeritud küsimustes lähtutakse Eesti Vabariigi õigusaktides sätestatust.
- Auhinna väljastamisega kaasnevad riiklikud maksud tasub kampaania korraldaja.
- Lisainfo saamiseks palume pöörduda Smartpost Itella poole e-posti teel aadressil email@example.com
- Kõik kampaaniaga seotud pretensioonid ja kaebused tuleb esitada kirjalikult Korraldajale aadressil Loomäe tee 13, Lehmja küla, Rae vald, 75306 Harjumaa või e-posti aadressil firstname.lastname@example.org. Korraldaja lahendab saabunud pretensioonid ja kaebused seitsme tööpäeva jooksul alates nende saamisest.